Uther Pendragon

Uther Pendragon (/ ˈjuːθər pɛnˈdræɡən, ˈuːθər /;Longman Pronunciation Dictionary, 3. vydání, s.v. "Uther", "Pendragon". velšsky: Uthyr Pendragon, Uthyr Bendragon), známy aj ako kráľ Uther (alebo Uter), je legendárny kráľ Británie z obdobia po odchode rímskych légií na začiatku 5. storočia a v Artušovských legendách otec kráľa Artuša.

Niekoľko drobných zmienok o Utherovi sa objavuje v starých waleských básňach, ale jeho životopis prvýkrát napísal v 12. storočí Geoffrey z Monmouthu v diele Historia Regum Britanniae. Jeho podanie tejto postavy bolo použité vo väčšine neskorších verzií legendy. V literatúre je Uther dosť nejednoznačnou postavou, ale opisuje sa ako silný kráľ a obranca svojho ľudu.

Podľa artušovskej legendy ho čarodejník Merlin magicky zmenil tak, aby vyzeral ako jeho nepriateľ Gorlois a mohol spať s Gorloisovou manželkou, lady Igraine. Tak sa Artuš, „kráľ minulý aj budúci“, stal nemanželským dieťaťom (hoci neskoršia legenda, ako ju uvádza Malory v románe Artušova smrť, zdôrazňuje, že počatie sa udialo po Gorloisovej smrti a Artuš bol legitimizovaný následným Utherovým sobášom s Igraine). Toto počatie sa odohrá v tú istú noc kedy Utherovi vojaci zabijú Gorloisa. 

 Referencie 

 Iné projekty 

 Externé odkazy 
 Uther
 Eine detaillierte Studie über Uther Pendragon aus EarlyBritishKingdoms.com

 Zdroj 

Kategória:Postavy Artušovských legiend
Kategória:Legendárni vládcovia